Heidi Petersen

For den norske næringslivslederen, se Heidi M. Petersen.
 
Heidi Petersen (født 30. august 1959 i Kvívík) er en færøysk forretningskvinne, tidligere lærer og politiker (Tj.).

Hun er utdannet lærer. Hun er gift med forretningsmannen Tummas Christophersen fra Vestmanna. Ektefellen var med på å kjøpe reisebyrået Flogfelag Føroya (nå 62°N) i 2007. I 2014 ble han eneeier, mens Heidi Petersen ble daglig leder.

Hun var innvalgt i kommunestyret i Vestmanna for Kvinnulistin 1989–1992, og satt i samme periode i styret i Føroya Kommunufelag. Hun var innvalgt på Lagtinget fra Norðurstreymoy 2004–2008, valgt for Tjóðveldi, og møtte fast for fiskeriminister Tórbjørn Jacobsen i et halvår i 2008. Hun satt i Lagtingets næringskomité og Lagtingets kulturkomité. Hun ledet Tjóðveldisflokkurins velgerforening på Norðurstreymoy 2001–2004 og partiets landsstyre 2002–2004.

Referanser 

 

Færøyske lagtingsmedlemmer
Færøyske forretningsfolk
Færøyske pedagoger
Personer fra Kvívík
Portal:Færøyene/artikler